CELEX: 62020CN0334
Language: fi
Date: 2020-07-23 00:00:00
Title: Asia C-334/20: Ennakkoratkaisupyyntö, jonka Veszprémi Törvényszék (Unkari) on esittänyt 23.7.2020 – Amper Metal Kft. v. Nemzeti Adó- és Vámhivatal Fellebbviteli Igazgatósága

7.12.2020   
            
            
               FI
            
            
               Euroopan unionin virallinen lehti
            
            
               C 423/14
            
         
      Ennakkoratkaisupyyntö, jonka Veszprémi Törvényszék (Unkari) on esittänyt 23.7.2020 – Amper Metal Kft. v. Nemzeti Adó- és Vámhivatal Fellebbviteli Igazgatósága
      (Asia C-334/20)
      (2020/C 423/22)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Veszprémi Törvényszék
      
         Pääasian asianosaiset
      
      
         Kantaja: Amper Metal Kft.
      
         Vastaaja: Nemzeti Adó- és Vámhivatal Fellebbviteli Igazgatósága
      
         Ennakkoratkaisukysymykset
      
      
                  1)
               
               
                  Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) (jäljempänä arvonlisäverodirektiivi) 168 artiklan a kohtaa tulkittava tai voidaanko sitä tulkita siten, että sen perusteella kyseisessä artiklassa esiintyvän sanamuodon ”käytetään” johdosta, ei voida kieltää arvonlisäverodirektiivin soveltamisalaan kuuluvan liiketoimen arvonlisäveron vähentämistä vetoamalla siihen, että toisistaan riippumattomien osapuolten välisissä liiketoimissa suoritettua, laskussa eriteltyä palvelua ei veroviranomaisen näkemyksen mukaan ole ”hyödynnetty” laskun vastaanottajan verollisessa liiketoimessa, koska
                  
                              —
                           
                           
                              laskun toimittajan suorittaman palvelun (mainospalvelun) arvo on suhteeton verrattuna hyötyyn (liikevaihtoon/liikevaihdon kasvuun), jonka kyseinen palvelu on tuottanut vastaanottajalleen, tai
                           
                        
                              —
                           
                           
                              kyseinen palvelu (mainospalvelu) ei ole tuottanut liikevaihtoa vastaanottajalleen?
                           
                        
            
                  2)
               
               
                  Onko arvonlisäverodirektiivin 168 artiklan a kohtaa tulkittava tai voidaanko sitä tulkita siten, että arvonlisäverodirektiivin soveltamisalaan kuuluvan liiketoimen arvonlisäveron vähentäminen voidaan sen perusteella kieltää vetoamalla siihen, että toisistaan riippumattomien osapuolten välisissä liiketoimissa suoritettu, laskussa eritelty palvelu on veroviranomaisen näkemyksen mukaan arvoltaan suhteeton, koska palvelu (mainospalvelu) on muuhun, vertailukohtana käytettyyn palveluun (palveluihin) verrattuna kallis, ylihinnoiteltu?
               
            
         (1)  EUVL 2006, L 347, s. 1.